Diari Oficial de la Generalitat Valenciana


Sumari del DOGV 7586, del 05-08-2015 (2015/6903)

RESOLUCIÓ de 24 de juliol de 2015, de la directora general de Justícia, per la qual es resol inscriure la modificació dels Estatuts del Col·legi Professional d'Higienistes Dentals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7586

Data del DOGV
:   05-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6903


Data del document
:   24-07-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 24 de juliol de 2015, de la directora general de Justícia, per la qual es resol inscriure la modificació dels Estatuts del Col·legi Professional d'Higienistes Dentals de la Comunitat Valenciana. [2015/6903]  
Vist l'expedient de modificació estatutària instruït a instàncies del Col·legi Professional d'Higienistes Dentals de la Comunitat Valenciana, inscrit amb el número 102 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual se sol·licita la inscripció de la modificació dels seus Estatuts en el dit Registre, atenent els següents  
  
  
Fets  
Primer. La presidenta del Col·legi Professional d'Higienistes Dentals de la Comunitat Valenciana va presentar, amb data 25 de març de 2015, sol·licitud d'inscripció de modificació parcial dels seus Estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que establix la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. Atés que la petició inicial no disposa de la totalitat dels requisits exigits per la normativa de Col·legis Professionals, amb data 30 de març de 2015, el Servici d'Entitats Jurídiques de la que era en aquell moment Conselleria de Governació i Justícia va remetre ofici a l'esmentat col·legi, a fi que esmenara la seua petició inicial.  
Tercer. La presidenta del Col·legi Professional d'Higienistes Dentals de la Comunitat Valenciana va presentar, amb data 8 d'abril de 2015 i 27 de juny de 2015, sengles escrits d'esmena de la sol·licitud d'inscripció de modificació parcial dels seus Estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment d'allò que s'ha sol·licitat per l'ofici del Servici d'Entitats Jurídiques, de 30 de març de 2015.  
  
Quart. La modificació dels Estatuts del Col·legi Professional d'Higienistes Dentals de la Comunitat Valenciana va ser aprovada per l'Assemblea General d'este celebrada el 7 de març de 2015, segons el certificat de la secretària, amb el vistiplau de la presidenta, de 18 de juny de 2015.  
Quint. La modificació estatutària, la inscripció de la qual se sol·licita, es referix al canvi de redacció de l'article 19 dels Estatuts del Col·legi Professional d'Higienistes Dentals de la Comunitat Valenciana, aprovats per Resolució de 4 de gener de 2007, de la directora general de Justícia (DOCV 5438, 29.01.2007) i la nova redacció de l'article 19 és la següent:  
«Article 19. Seran causes suficients per a la pèrdua de la condició de col·legiat:  
1. Sol·licitar-hi de forma voluntària la baixa, per haver abandonat l'exercici de la professió. Dita baixa serà comunicada fefaentment per escrit, a través del document formalitzat per a tal fi, anomenat «sol·licitud de baixa col·legial». Dita baixa no eximix del pagament de les quotes pendents.  
2. Deixar de complir els requisits que s'establixen per a l'admissió.  
  
3. Impagament de 3 quotes consecutives, amb el requeriment fefaent previ.  
4. La condemna judicial ferma que comporte la inhabilitació per a l'exercici de la professió. En este cas, l'higienista dental podrà mantindre la seua condició de col·legiat no exercent.  
5. Per sanció ferma d'expulsió del Col·legi aprovada en expedient disciplinari.  
6. Per defunció.»  
  
Fonaments de dret  
Primer. Revisada la modificació dels Estatuts del Col·legi Professional d'Higienistes Dentals de la Comunitat Valenciana, estos contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Els Estatuts han sigut aprovats amb els requisits i formalitats previstos en el dit article i en els Estatuts del Col·legi.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent perquè així ho disposa l'article 6.1 de l'esmentada Llei 6/1997, tenint en compte allò que ha previst la disposició final del Decret 4/2002, de 8 de gener, en virtut de les atribucions que té conferides pel Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
Vistos l'article 36 de la Constitució i l'article 49.1.22 a de l'Estatut d'Autonomia de la Comunitat Valenciana, la Llei 2/1974, de 13 de febrer, de Col·legis Professionals, amb les seues modificacions posteriors en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'esta última, i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació parcial dels Estatuts del Col·legi Professional d'Higienistes Dentals de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 24 de juliol de 2015.- La directora general de Justícia: Maria Àngels García Vidal.